
O Volapükaflens Löfik ! 


Ekö obs, kels stanobs fo yan yela nulik! Yels pasetikons vifiko, no-li? 
ed alikan obas nu labobs yeli nog bali ! 


No glömolsös jenoti veütikün, kel ävotöfon kulivi obas, sevabo : moted 
cila godik bü yels mödik. Etuvob vödis sököl, keis mebons obis dö sinif 
Kritidazäla 


Slipö! o cil ! 

su motablöt olik. 

Lesö! tala, mela, süla: 

binos svidik ad logedön 

Oli in plad somik. 
Gelogolsös nu sui yel pasetik 


Un febul, flen Reinhard Haupenthal äbükom samädis valik gaseda 
"Zù Vol Lölik" (1888-1892) - keblünot mu völadik jenave Volapüka 


Ün mäzul, flen votik in Laustralän sevabo : Nei? Gillard äsludom ad 
klavön gramati ela Harrison ini nùnöm mik ad kipedòn Volapükı rigik - 
keblùnot nog bal jenave Volapüka 


Ofinükob gelogami reta yela ün yel nulik 


Valikosi Gudikün sedom Oles ed Olikanes 


sedom i 

PLIN _SMALIK (XXV) 
FA _ ANTOINE DE SAINT-EXUPÉRY 





"Mens," äsagom plin smalik, "ninikons ini vifatrens, ab no plu 
sevons utosi, kelosi sukons. Täno muifikons e tulons sirküliko . . . " 


Ed älüükom: 

"No völados töbi . .. " 

Fonäd, keli ärivobs no äsümedon fonäds Saharänik. Fonäds 
Saharänik binons hogs balugik ini sab peseböls. Et äsümedon fonäd 


vilaga. Ab no ädabinon us vilag, ed äkredob, das ädrimob. 


"Binos bisarik," äsagob pline smalik, "valikos binon blūümik: 
pulit, böket e jain . . . " 


Äsmilom, ädoatom jaini ed äjäfidükom puliti. E pulit ähagon äs 
vienijonian vönik, ven vien eslipon lunüpo. 


"Lilol," äsagom plin smalik, "galükobs fonädi at e kaniton . . . " 

No ävilob, das ätöbidom. 

"Leadolöd obi dunön osi," äsagob ome, "binos tu vetik pro ol." 

Nevifiko ätovedob böketi jü fonädaston. Äfimükob oni us fimiko. 
In lils obik äfövon kanit pulita, e, in vat, kel nog ädremon, älogob, das 


sol ädremon. 


"Soafob dö vat et," äsagom plin smalik, "givolös obe ad 
drinön ..." 


Ed äsuemob utosi, kelosi isukom ! 


Älöükob böketi jü lips omik. Ädrinom, ko logs färmik. Äbinos 
svidik äs zäl. Vat at ga äbinon votikos, ka fid. Pämoton de gol dis stels, 
de kanit pulita, de töbid bradas oba. Äbinon gudik pro lad, äs legivot. 
Ven äbinob pul smalik, lit Kritidabima, musig mäsäda zeneitik, svid 
smililas ädavedükons so stralami lölik Kritidalegivota, keli ägetob. 

"Mens lä ol," äsagom plin smalik, "kälons rosadis lulmil in gad 
bal . . e no tuvons us utosi, kelosi sukons." 


"No tuvons osi," ägespikob . . . 


"E too, utos, kelosi sukons, kanonöv patuvön in rosad te bal u in 
vat bosik . .. " 


"Fümö!" ägespikob. 
E plin smalik älüükom: 
"Ab logs binons bleiniks. Zesüdos ad sukön me lad." 


Idrinob. Änatemob gudiko. Sab, tü delaprim, binon mielakölik. 
Äbinob i läbik dö mielaköl at. Kikodo ämutob-li senön glifi? . . . 


"Mutol kipön promi olik," äsagom obe nelaodiko plin smalik, kel 
dönu äseadom nilü ob. 


"Promi kinik?" 
"Ya sevol osi . . . musuli pro jip oba . . . gididob tefü for at !" 


Ätirob se pok obik skätis obik däsinota. Plin smalik älogedom 
onis, ed äsagom smilölo : 


"Els 'baobab' ola sümedons boso brasidis . . . " 
"Ho!" 
Ob, kel äbinob so pleidik tefü els 'baobab' ! 


"Renar olik . . . lils onik . . . sümedons bosilo honis . . . e binons 
tu luniks !" 


Ed äsmilom dönu. 


"Binol negidik, manül smalik, äsevob ad däsinön nosi plä boins 
färmik e boins maifik." 

"Ho ! atos osaidos, cils sevons." 


So ädäsinob me stib musuli. Ed älabob ladi tomik ven ägivob oni 
ome. 


"Labol diseinis, dö kels sevob nosi . . . " 

Ab no ägespikom obi. Äsagom obe : 

"Sevol-li osi ? ... Odelo obinos yelamadel fala obik sui Tal . . . " 
Poso, pos seil, äsagom dönu : 

"Ifalob vemo nilü is . . . " 

Ed äredikom. 


E dönu, nes suemön kikodo, äplakob glifi bisarik. Too säk semik 
äkömon obe : 


"Täno, no binos fädo, das, ün göd, kü esevädükob oli, bü dels jöl, 
äspatol so, soaliko, fagü liöls mil de topäds pepöpöl valik ! Ägekömol-li 
lù pün fala olik ?" 

Plin smalik äredikom nogna. 

Ed äläükob, zögiko : 

"Ba-li kodù yelamadel ? . . . " 


Plin smalik äredikom dönu. Neai ägespikom säkis, ab, ven 
redikoy, sinifos 'si!' no - li ?" 


"Ag !" äsagob ome, "dredob . . . " 


"Anu mutol vobön. Mutol gegolön lü cin ola. Stebedob oli is. 
Gekömolös osoaro .. . " 


Ab no äbinob petakedüköl. Ämemob renari. Riskoy ad drenön 
boso üf eleadoy oki peteimön .. . 

TIFAN_E KOEFAPATÄR 


Tifan äkömom lü koefapatär ad koefön sinis mödik oka, e ad 
getön pardi. 


Koefapatär seadom su stul okik e dalilom gudälo, du tifan 
koefom sinis mödik lönik. 


"Kisi edunol-li, o son oba?" säkom koefapatär. 


Otüpo tifan logom, das koefapatär lenlabom in pok oma jiläta 
pokagloki goldik. Tifan tifom oni, nen das koefapatär sevedom osi. 


"Tifob," tifan gespikom. 

"So no mutol spikön. Sagolös : etifob." 

Nu tifan ya nüpladom pokagloki ini pok oka. 

"Etifob," lesiom. 

"Si, gudö! o son obik. Nu mutol gegivön utosi, kelosi etifol." 

"Ol, vilol-li labön oni ?" 

"No! mutol gegivön oni dalabane." 

"Ab dalaban no vilom labön oni." 

"Tän gololöd in püd. Sins olik pepardons." 
eec oeooooooooo o 

SPIKOT 


Mans mekoms domis, ab voms mekofs lomis. 

DOM IN KLERÄTALUSÜT (5) 
Koned fa el Johann Schmidt 


Söl Hausenstein fövom lifajenotemi oma 





Ün yels balid züölanef* nulik in läns at, kels vöno äbinons as 
topäds klatik koultima, leno äkanon flunön obi; no ädemob oni. Ven 
ye poso äreafob ini kosäd nemedik ko länans usik, äküpob suno, das 
gerot at se vön no nog inepubon lölöfiko. Vütimo dins somik äkanons 
fasilikumo glepädön obi, ibä deadam jigama obik ivotükon binäli oba; 
icenob ad men letikik dasenälik. Äletikob nu lunüpiko dö dins 
glumälik ut, kelis mens votik i bo betikons, nendas ye dub jäf tu 
lunüpik somik operons timi pro dins jenöfik lifa. Dub atos äreafob e lü 
lumens cütik ut, kels komädons lä sütaguls u su maketpiads, e lü 
votikans, kels ävitons dredäliko jonetükami alik, kels ye pla at älofons 
duinotis* bluvüköl. 


Maläd badik mota obik äkodon fino getävi oba lü Deutän, kö 
ävobob in lezif, dese kel äkanob suvo visitön palis obik. Dü yels lul 
äblibob in cal at. Vütimo pals oba ideadons, blod oba ilovesumom 
glunidalaboti, ed ob piglepädob dönu fa täviäl. 


Ästadob ün lifayel foldegkilid, e ven pöt älofon obe ad 
kompenön lä vestigatäv ini Lindän, no äzogob. No vilob seilön dö 
jenöfot, das us ikimob pö plösens ömik fakiras. Ab to dins klänöfik 
valik, to käfeds hestik mödik äcedob dinis valik at magivakäfedis labü 
greds difik bai fäg fakiras u hestanas tefikas. Dalob-li konön ole lifotis 
anik, kels ädutons lü dins neskilikün jäfüda at? 


In zif Damaskus pilüspikob fa man lä sütagul iseadöl. Pos 
prepars kösömik pö dins somik, älilob "büosagi" oma: "No binolös 
lügik, o foginan!" äsäyom. "sevob osi, suno odönulogol ofi; sevob 
osi." 


Mutob-li sagön ole jenöfoti, das i pö mens at jäfüdisev semik 
muton dabinön? Seiv* lekläravifik lüspikäba binon leigo veütik äsä 
nün nefümik nenvöladik bidü nüns pö horoskop kösömik. Ven pos 
yels mödik in lomän, in teatöp pötü plösen ela 'Luflad pebreiköl' fa hiel 


XII:95:2001 


Kleist, älogob jiplösenani seimik, kel älabof logoti leigik äsä jigam 
deadik oba, ätikob nenvilädiko dö hibäldan in 'Damaskus' ed äsmilob 
ladöfiko. 


In zif 'Kalkuta' äleadob slüdön obi, ad kompenön pö plösen 
fakira semik, tefü kel ikonoy obe dinis stunidabik. Ün prim duinots 
oma äbinons ye somo pöfädiks, das ob, bi ya ilogob plösenis mödo 
gudikumis, äsmilob laodiko mö naed bal as balikan bevü komans 
ästunidöl. Calablode Deutänik oba, kel äseadom nilo näi ob, änotük- 
ob krüti vemo badiki. Obs bofiks äseadobs go föfao fo boedaskaf* 
donik, su kel fakir, man bäldik labü lifayels zao : 75, äjonom käfedis 
oka. Pos smil oba e pos spik laodik, fakir älüodükom logedi zunik äl 
ob, täno ye älaivobom e no fovo ädemom obi. Posä idunom foviko 
sperimentis brefüpik ko komans votik anik, älülogom obi ön pladam 
föfio päbiegädöl, e me nams ön mod bisarik pätenüköls; täno äsagom 
me Linglänapük badiko päspiköl: "OIl - Fransänan - Litaliyänan - 
Linglänan - nö! Deutänan! Kömolös löpio!" Äbestepob boso faviko 
skafi, e nu äfrutidom obi as drefäb* käfedas omik. 


Äjenükom*, das flors ädavedons* fo ob, ed ädesumom hestiko 
dinis bisarikün se herem oba, de flom e de tämeps obik. Pö atos lu- 
man* at- kredob, das nem oma ätonon : 'Dinkah' - älülogom obi somo 
bisariko ed äspikom nenropiko vödis pö ob nesevädikis, so das äreaf- 
ob ini kofud vemik, e leno äkanob tuvedön käfedis oma. Äfredob 
vemo, ven fino dönu äseadob dono lä flen oba. Klülos, das - äsä ya 
esagob - elogob in tops votik duinotis stunidabik; ikomob, ven fakirs 
ästepoms ve su ferabems* glutik; ab ced negönik tefü dins somik no 
ävotikon. 


Zao mö vigs tel pos lifot at, älüvobs Lindäni. Älifob balido dönu 
dü yel bal in lomän oba, e poso täv gretik lätik oba äjenon. Topäds 
nilù nolüdapov äbinons as zeil täva. Is, in Lalaskän, su Laleutuäns e 
nilüù melasüt* di 'Bering' ätuvob pöti, ad seivön syamanis* e deadana- 
kulti bisarik omas. Kludo odasevol, das migot pemik binü süds e 
kösömots difiküns ininükon oki ini kap oba. No ye vilob votükön modi 
kona obik, e nu disein jenöfik visita obik ojonon oki. E pö dinäd at dins 
lofons kompliti vemik. Ab lilolös koni fovik! 

Ya ün dels balid steba obik in lomän, pädrefob fa drim bisarik. 
Drimo äbinob in dom seimik in lusüt bäldik: näilusüt* in kuls filätasümik 
harata bäldik seimik. Elogob atosi valik kuratiko so, äsä konob osi ole. 
Ästanölo lä fenät älogob lusüti at bevü glügs tel in niläd. Täno älogob 
flumedi klilik, kel äbeiflumon no fago de lusüt. Poso älogob magedi* 
voma keinik, kel ve lusüt änilikof äl ob, e kel äglidof obi me svön* 
pokasärvätüla ofik. Dido no sevob, va vom at äleigof leigodü jigam 
deadik oba, ibä klotem ofa äbinon vönädavogädik, e stadi ot äküpob i 
tefü klotem lönik oba. Benö! ebo ävilob vokädön nemi jigama, ven 
süpiko ägalikob. Plödo munareit klilik äbinon. Klülos, das no äcedob 
drimi at dini siämöfik, ibä räyun* ona äbinon so Yuropik, äsä ob ito 
dönu pos yels mödik nekoma obik. Dins tel ädavedükons ye stuni pö 
ob. Balido magäd patik e dulöf patik drima at äbinons as dinäds 
bisarik. Pats valik drima iblebons in mem oba. E täno ätuvob nilo lä 
bed oba bali pokasärvätülas nämik, labü siem stripik. Jigam oba 
inägof ed ilegivof onis obe bü yels mödik. Bo idofalon dese 
kapakusen dub slip netakädik ün neit munaklilik. Fäd at - so ol 
änemol ga atosi, ed i ob änemob osi so ün ettim - fäd at tefü 
pokasärvätül bevü drim e jenöf ifomon pato magädiko drimi at. 
Esagob ole te stadädis ledinik drima; ba idulon te mö sekuns anik, ab 
log dudranon lekläravifiko ini züamöp nilik. Alo no äkanob glömön 
drimi at." 





"O söl löfik!" äsagob, äropöl omi. "Ecedol-li jenöfiko drimi at 
dini veütik? Okanoy ga fasiliko plänön süfüli tefü pokasärvätül. Elogol 
oni in stad lafogalik, e so finasüfül drima olik edavedon. Vom in drim 
ädavedof niludiko dub jigam deadik ola, e dom binon as dom seimik in 
zif seimik." 


"Ettimo id ob ätikob atosi, o söl dokan!" el 'Hausenstein' 
ägespikom. "Jüs pos yel bal - ün tim at älifob ya in Lalaskän - drim 
telid äsökon, kel äleigon kuratiko leigodü drim balid; äbinob in dom ot, 
in lusüt ebo ot, e te pokasärvätül ädefon." 


"Ekö! o söl dokan!” ävokädob smilölo. 


Nen dem ropa obik, el 'Hausenstein' äfövom fefiko koni oka: 
"Sis tim at ebelifob drimo magodis leigik mö naeds tel u kils ün yel alik. 

Klülos, das vü drims at edrimob dinis kofudik, kelis ye dönu eglömob. 
Drims patik at äjonons fe pianiko cenis ömik, kelis verätiko äküpob pas 
pos tim ze lunik. Süfüls votik at äcenons dono lü flumed, lü maketa- 
plad u lù lusüts labü fuläd menas, ömna i lü runädaplads. Prim e fin 
drimas at äjenons ye ai in dom bäldik at. Balna älogob domi bäldik igo 
te dese top plödik; ästanob in fagot bosik de lusüt bäldik. Süpiko 
äküpob lefogi vemo gretiki; no kanob sagön, va äbinon as püfalefog u 
as smokalefog; ven ye inepubon, äküpob, das lusüt lölik äseaton as 
failotakum gianagretik lo ob." 





BOADASKAF a platform LUMAN a scoundrel 

DAVEDÖN toappear MAGED a form 

DREFÄB a (human) subject NÄILUSÜT a side alley 

FERABEM an iron beam RÄYUN a distinctive characteristic 

JÄFÜD a field (of knowledge) SEIV recognition 

JENÜKÖN to bring about SYAMAN a shaman 

KÄFED a trick ZÜÖLANEF people surrounding 
(the writer). 





DO ARISTIPPOS, FILOSOP. 





oy eli Aristippos, filosopani, lio distoms filosopans de mens 
Ägespikom : "If lons alik pöfinidonsöv, te filosopans ölifoms äs 


Ek ätaon osi, das tuvoy filosopanis suvo fo yans 






kanas. El Aristippos 
ägespikom : "Leigo äs sanans fo yans malädanas ü atos, malädans, 
gesp g J 


binons-li lestümikums, ka sanans ?" 


"Moni," äsagom, "sumob de liegikans, no bi neodob oni, ab sodas 


liegikans sevonsös vio kanoms dagebön oni 

MEMS Al NULIKS 


Äbinos büsoar Kritidazäla. Famülans äseadons zü Kritidabim, ed 
ästebedons nesufädiko glokatoenodi zeneitik. 


Plödo nif äfalon nevifiko, e pianiko ätegon gluni. Stels mödik 
ästralons in sil jönik. 


Äkanitoy Kritidalidis kösömik ed alikans äbinons läbiks. 
Jiel Marian id äseadof us ko cils smalik, e su blöt äkälof putüli nulik. 


Äbinos vönaoloveikod lunüpik. Äkanof kliliko memön jenoti at ven 
id of äbinof yunik; pals e gems ästebedons leigüpo glokatoenodi; pos yels 
nog degfol id äkanof tiko logön matani, kel äseadom flanü of, e kel 
äkanitom ko vög nämik kobü retans. 


Dels et äbinons nu mo, ab mem onas verato äbinon svidik. No ga 
ädotof, das cils at, pos yels nog mödikums, ödunons ebo ot, e lad oka 
päfulikon me püd gretik. 


E nu älilons gloki, kel iprimon ad toenön : bal, tel, kil... 
Cils smilons; pals kidons onis. Kritidazäl eprimon ! 


Fatül golon lü bim, kel nidon me nidüladekils e lektinakandels, e se- 
givom legivotis alikanes. Alans binons läbiküns. 


Nu kanoy blinön boadakribi miniatürik, keli iködom dalefat 
motik bü yels mödik, kobü hobub, cuk, jipagaledans, jiel Maria, hiel Josef 
-e cil godik ! Kribi at pikipedon fa famül plu ka yels tum: äbinon div 
neplaädovik. 


E ko drens in logs, äkanitons nu Kritidalidi te bali büä ägolons lü 
bed: "Neit seilik, neit saludik - Kristus, Savan pemotom ! Siö ! Kristus, 
Lesavan pemotom !! 


E E EE A e E: E: 

AKRIFOT LÖLÖFI 
Jigok e hisvin pävüdons lü mated. 
Äbespikons kobo legivotis, kelis ösötons givön games. 
Jigok, pos tikod vifik, äsagof : 
"Ob esludob ad givön nögis mäl games." 
Hisvin no äkanom tikön so vifiko äs jigok. Kodü atos, äsagom : 
"Ob no sevob nog utosi, kelosi ogivob games äs legivot. 


"Labob tikamagoti gudik," ägespikof jigok. "Ob ogivob, äsä ya 
esagob, nögis mäl. Ol kanol givön flani svinamita." 


Ab lekläravifiko ävokädom hisvin : 


"Atos no binos gidik, bi pro ol tefon te legivoti, pro ob too tefon 
sakrifoti Iölöfik ! 


AAAAAAAAAAAAAAA 
SPIKOTS ANIK 


No kanoy seadön su stuls tel. 
Spikön binos fasilikum, ka dunön. 
Ven renar predon sufäli, galedolsös ganis olas. 
Deadans guverons lifanis. 


Utan, kel ai primon, neai finükon. 


y ; ; 


FA BRIAN R. BISHOP 


Redakan digik obas gudäliko ebegom obe, das öpenob bosi pro 
nüm kritidik gaseda omik - nö, obsik. Kisi ödunön? 


Ätikob dö pük e sirkülapenäd, e nemediko älogob in nems kapik 
veratis, kelis neseimo büo ilogob. Ekö! 


Volapük - güükolös tonatis. "Küpalov" (= Küp+a+lov). Atos 
suemos "Sustan logäda ", medü pük obsik logobs, küpobs voli de plad 
löpikum, ba löpikün. Din vemo veütik. 


Vöd telid tiäda binon "Valöpo". Güüköl, vöd binon "Opölav" 
(= O+pöl+av). Fümiko - binon no/ midunas e mitikodas fütürik. 


Vöd kilid binon fikulikum: "Veütik". Us dabinon güiko "kit" e 
negüiko "veü" (= ve+ü), kel nendoto suemon "bai utos, kelosi getoy'. 


Kodü atos kanoy fasiliko e suno logön, das pük obsik givon 
pükanes okik pladi süperik ad büiko neletön dobis voto okömöl, bai 
givot Volapüka. 


Jenöfo esenob, das, ven tikob medü Volapük, kömons lü ob 
tikods dibikum e ba veratikum. Sekü atos, begob oles, Volapükanes, 
das otikolsös Volapükiko du Kritidazäl, sodas ologols i läbis säsuna i 
benosekis püka bevünetik Volapüka, kel, igo üf pük votik nu söti e bligi 
labon, vegi ejonon ad suem bevünetik. 


Kritidi läbik valikanes ! 


k k ak ak k ak k aE ak E ak ak aE ak E a E E 
SPIKET 


LOF BINON ÀS LIF : MEKON DATUVÀALIK 


